ΓΡΑΠΤΗ ΕΡΩΤΗΣΗ E-3477/00

υποβολή: Alexander de Roo (Verts/ALE) προς την Επιτροπή

(8 Νοεμβρίου 2000)

Θέμα: Σωλήνες δια μέσω της φυσικής περιοχής Brabantse Wal

Φέτος, κατά τον Ιούλιο τοποθετήθηκαν στο έδαφος του διασυνοριακού πάρκου De Zoom Kalmthoutse Heide (που ανήκει στην φυσική περιοχή Brabantse Wal) 24 σωλήνες που θα καλύπτουν τα καλώδια από ίνεςάλου που πρόκειται να εγκατασταθούν. Για την τοποθέτηση των σωλήνων χρησιμοποιήθηκαν βαρέα μηχανήματα τα οποία κατέστρεψαν μεγάλο μέρος της πανίδας διαταράσσοντας την ησυχία. Η περιοχή Brabantse Wal αναγνωρίζεται ως Ειδική Ζώνη Προστασίας σύμφωνα με την ευρωπαϊκή οδηγία για την προστασία των αγρίων πτηνών. Ο ρόλος του δήμου Woensdrecht φαίνεται να περιορίζεται στον εκ τωνστέρων έλεγχο των εκτελεσθέντων έργων.

Συμμερίζεται άραγε η Επιτροπή την άποψη τουπογράφοντος ότι η εγκατάσταση των εν λόγω σωλήνων δεν έπρεπε να είχε πραγματοποιηθεί δια μέσω του συνοριακού πάρκου, λαμβάνοντας μάλισταπόψη ότι παράλληλα στο πάρκο βρίσκεται ασφαλτοστρωμένο μονοπάτι το οποίο μπορούσε να είχε χρησιμοποιηθεί ως εναλλακτική λύση;

Θεωρεί επίσης η Επιτροπή ότι ο δήμος Woensdrecht θα πρέπει τουλάχιστον να χορηγήσει κάποια αποζημίωση για την αποκατάσταση της προκληθείσας ζημίας;

Συμμερίζεται άραγε η Επιτροπή την άποψη τουπογράφοντος ότι οι ολλανδικές αρχές οφείλουν να μεταδίδουν αποτελεσματικότερα τις πληροφορίες για τη σημασία και το περιεχόμενο της οδηγίας για την προστασία των αγρίων πτηνών στις τοπικές αρχές, ούτως ώστε να μην μπορούν πλέον στο μέλλον να προκαλούνται παρόμοιες ζημίες;

Απάντηση της κας Wallstrm εξ ονόματος της Επιτροπής

(18 Δεκεμβρίου 2000)

Η Επιτροπή δε γνώριζε ότι είχαν τοποθετηθεί 24 σωλήνες καλωδιώσεων στο συνοριακό πάρκο De Zoom Kalmthoutse Heide (μέρος του Brabantse Wal) τον Ιούλιο του 2000.

Το Brabantse Wal χαρακτηρίσθηκε ως περιοχή ειδικής προστασίας (στο εξής SPA) με βάση την οδηγία του Συμβουλίου 79/409/ΕΟΚ της 2 Απριλίου 1979 για τη διατήρηση των άγριων πτηνών(1).

Δυνάμει του άρθρου 7 της οδηγίας του Συμβουλίου 92/43/ΕΟΚ της 21ης Μαΐου 1992 για την διατήρηση των φυσικών οικοτόπων και της άγριας χλωρίδας και πανίδας(2) οιποχρεώσεις οι αναφερόμενες στο άρθρο 6(3) και 6(4) της οδηγίας αυτής εφαρμόζονται στα SPA.

Σύμφωνα με το άρθρο 6(3) κάθε σχέδιο ή έργο που μπορεί να έχει σημαντικές επιπτώσεις επί των SPA πρέπει ναποβάλλεται στην ενδεδειγμένη αξιολόγηση των επιπτώσεών του επί του χώρου. Οι εθνικές αρχές εγκρίνουν το σχέδιο μόνο αφού βεβαιωθούν ότι αυτό δεν επηρεάζει δυσμενώς τον χώρο και όπου χρειάζεται αφού θα έχει εν τω μεταξύ επιτύχει ευρύτερη συναίνεση του κοινού.

Σύμφωνα με το άρθρο 6(4) αν, παρά την αρνητική αξιολόγηση επιπτώσεων επί του χώρου και εν απουσία εναλλακτικών λύσεων, το σχέδιο πρέπει οπωσδήποτε να πραγματοποιηθεί για επιτακτικούς λόγους ανωτέρου δημοσίου συμφέροντος, το κράτος μέλος λαμβάνει όλα τα απαραίτητα αντισταθμιστικά μέσα ώστε να εξασφαλίζεται η γενικότερη συμβατότητα με το σχέδιο Natura 2000. Κατόπιν το κράτος μέλος ενημερώνει την Επιτροπή περί τωνιοθετηθέντων αντισταθμιστικών μέτρων.

Οι σωλήνες καλωδίων καθαυτό δεν πιστεύεται ότι μπορούν να έχουν σημαντικές επιπτώσεις επί των SPA. Η καταστροφή του πρασίνου μπορεί να προκαλεί σημαντικά προβλήματα κατά την έννοια των άρθρων 6(3) και 6(4) της Οδηγίας 92/43/ΕΟΚ. Αυτό όμως εξαρτάται από τις περιστάσεις που συναντώνται κατά περίπτωση. Ωστόσο, η Επιτροπή δεν έχει λάβει συγκεκριμένες πληροφορίες περί αυτού. Αν δεν προκύπτουν σοβαρές επιπτώσεις οι αρχές δεν είναι ούτεποχρεωμένες να εξετάσουν άλλες εναλλακτικές λύσεις ούτε να καταδείξουν ότιπήρχαν επιτακτικοί λόγοι παράκαμψης του δημοσίου συμφέροντος ούτε να λάβουν και τα αντισταθμιστικά μέτρα που προβλέπονται στο άρθρο 6(4).

Καταρχήν είναι αρμοδιότητα των κρατών μελών να εξασφαλίζουν την τήρηση της κοινοτικής νομοθεσίας σε κάθε επίπεδο. Επειδή όμως η συμμόρφωση με την νομοθεσία αυτή αποτελεί ζήτημα των κρατών μελών η Επιτροπή δεν είναι σε θέση να συστήσει τον τρόπο με τον οποίο αυτή επιτυγχάνεται.

(1) ΕΕ L 103 της 25.4.1979.

(2) ΕΕ L 206 της 22.7.1992.